

|  |  |
| --- | --- |
| Maksejõuetuse teenistus | 01.07.2025  Tsiviilasi nr 2-25-4942 |

**Ettepanek**

Harju Maakohtu menetluses on Ilumi Group OÜ (registrikood 11162734) pankrotiavaldus. Võlgnikul ei jätku vara pankrotimenetluse kulude katteks. PankrS § 29 lg-s 3 nimetatud deposiiti ei makstud.

Ajutine haldur ei ole tuvastanud maksejõuetuse põhjusena kuritegu ega raskeid juhtimisvigasid. Tagasivõitmisele kuuluvaid tehinguid tuvastatud ei ole. Maksejõuetuse põhjuseks on muu asjaolu pankrotiseaduse tähenduses. Maksejõuetuse on põhjustanud eelkõige äripartnerite vahelised erimeelsused seoses Venemaa arendusprojektiga ja sellele järgnenud kohtuvaidlused tsiviilasjades nr 2-21-7964 ja nr 2-24-5280, mis on kestnud aastaid. Võlgnik on püüdnud pärast ajutise halduri aruande saamist pankroti väljakuulutamist takistada või edasi lükata, taotledes muu hulgas saneerimist. Kohus jättis saneerimismenetluse algatamata püsiva maksejõuetuse tuvastamise tõttu. Pankrotiavalduse tagasivõtmisest on võlgnik samas korduvalt keeldunud.

**Kohus teeb Teile ettepaneku esitada avaldus võlgniku pankrotimenetluse läbiviimiseks avaliku uurimisena. Avalduse esitamise tähtpäev on 04.08.2025.**

Lugupidamisega

/*allkirjastatud digitaalselt*/

Priit Lember

Kohtunik